ЩIыналъищым щокIуэкI
КIыщ Мухьэдин и IэдакъэщIэкI лэжьыгъэхэр зыхэт гъэлъэгъуэныгъэхэр зэуэ щIыналъищым щокIуэкI: Мейкъуапэ, Москва, Барселонэ.
Барселонэ гъэлъэгъуэныгъэр къыщызэIуахым.
КъуэкIыпIэм щыпсэу лъэпкъхэм я гъуазджэмкIэ къэрал музейм и къудамэу Адыгэ Республикэм и къалащхьэм дэтым къыщызэIуахащ ХудожествэхэмкIэ Урысей академием хэт сурэтыщIхэм я гъэлъэгъуэныгъэ. Абы хэтщ КIыщ Мухьэдин и лэжьыгъэщIэу тху.
Гъатхэпэм и 1-м Москва щаублащ «IMP-ART-2014» выставкэр. Урысейм и СурэтыщIхэм я зэгухьэныгъэм а зэхыхьэр Строганов С. Г. и цIэр зезыхьэ Художественно-промышленнэ къэрал академием (Москва) и пэшым къыщызэIуихащ, щымыIэ хьэпшыпхэмрэ нэкъыфIэщI Iуэхугъуэхэмрэ иджырей гъуазджэмкIэ къызэрыбгъэлъэгъуэфынур наIуэ къащIу. Абы хуэкIуэ сурэти 8 гъэлъэгъуэныгъэм хигъэхьащ Мухьэдин.
Барселонэ и «ArtNouMillenni» галереем къыщызэIуахащ дунейпсо сурэтыщIхэм я гъэлъэгъуэныгъэ, КIыщ Мухьэдин и лэжьыгъэхэмрэ Армением, Голландием, Японием щыщ сурэтыщIхэм я IэдакъэщIэкIхэмрэ хэту.
ИСТЭПАН Залинэ.
